(૩) લાઈફ ઈન્સ્યુરન્સ પ્રીમીયમઃ- પોતાના કુંટુબની જવાબદાર આવક કમાતી વ્યકિત લાઈફ ઈન્સોરન્સ (એલઆઈસી) તેમજ પ્રાઈવેટ લાઈફ ઈન્સોરન્સ કંપનીમાં લાબાંગાળાનો વીમો લે છે અને તેનું પ્રીમીયમ દર વર્ષ ફિકસ રકમનું ભરી ૮૦ સી કલમનો લાભ લઈ શકે છે. આમાં આ બધી ઈન્સોરન્સ કંપનીઓમાં લાઈફ ઈન્સોરન્સ કોર્પોરેશનની વિવિધ સ્કીમો સર્વ શ્રેષ્ઠ તથા સલામત હોય છે. એલઆઈસીનાં વીમાનું પ્રીમીયમ કોઈપણ વ્યકિત પોતાની પત્ની માટે, કુવારા પુત્ર- પુત્રી માટેનો વીમો લઈ તેનું પ્રીમીયમ ભરી આવકવેરામાં બાદ માંગી શકે છે. તે ઉપરાંત હિન્દુ સંયુકત કુંટુંબ પોતે તેનાં કોઈપણ મેમ્બરનું પ્રીમીયમ ભરી તે પ્રીમીયમની રકમ HUF ની આવક માંથી પણ બાદ માંગી શકે છે. એલઆઈસીની એન્ડોવમેન્ટ સ્ક્રીમમાં ભરેલ પ્રીમીયમ માંથી દર ૫ વર્ષ પોલીસીમાં નિયત ધોરણે હપ્તાથી અમુક રકમ પરત પણ મેળવી શકે છે.